Бүгінгі шәкірт көгершін, болашағың көгерсің!

Бастауышпен қоштасу мерекесі

**Мақсаты:**

1. Білімнің сара жолы бастауыштан басталатынын, бастауышта алған  білімнің  негіз болып қаланатынына көз жеткізу.
2. Бастауыш сыныбымен, алғаш қолына қалам ұстатқан алғашқы ұстазымен қоштаса отырып, орта буында дәріс беретін ұстаздармен таныстыру,әр баланың ерекшелігін  таныта отырып, сәт – сапар тілеу.
3.Білім берер ордасы- мектепті , ұстаздарын құрметтеп, білімге деген құштарлғын арттыру.Өз Отанынының адал ұлы мен қызы болуға тәрбиелеу.
**Көрнекілігі:** шарлар, кілт
**Кіріспе сөз:
Мұғалім:**
      Тарыдай болып кіріп, ақыл ойлары толысып, оң мен солын танып жақсы мен жаманды айыра білуді үйренген шәкірттеріміздің  ұйымдастыруымен өткізілгелі  отырған « Қош бол, бастауыш» мерекесін бастауға рұқсат етіңіздер!
     Қош келіпсіздер , құрметті ата – аналар, қымбатты әріптестер, оқушылар! Бүгінгі күн осында отырған бәріміз үшін ерекше күн. Оның ерекшелігі  сол, осыдан 4 жыл бұрын мектеп табалдырығын жүрексіне  аттаған балаларыңыз білімнің негізі болатын бастауышта оқып, білім алып, қанаттарын қатайтып бастауыш сыныппен қоштасқалы отыр.

Толқимыз , толқып тұрсыз баршаңыз да
Мұндай күй болған сірә қаншаңызда
Қол соғып, қошеметтеп шақырайық
4 а сыныбын ортамызға!

 ( музыка әуенімен бастауыш сынып түлектері ортаға келеді )
   **Мұғалім:**
Армандасаң да , қиялдасаң  да балалық шағың көз алдыңа келеді. Өйткені, биік асуға беттеген  аяулы ғұмыр, ғажайып өмір осынау бал күлкілі  балалық шақтан басталады.  Міне , бүгін біздің бүлдіршіндер өміріне өшпес із қалдырған бастауыш сыныбымен  қоштасып, бір жылға тағы да есейгелі  отыр.Ендеше қызықты да  ғаламат өзгерістер сыйлаған , білім нәрімен сусындатқан ,өмірде өз жолдарын табуға жол сілтеген ұстаздарына,ата- аналарына  өз өнерлерін көрсетуге дайын.
**Ақжарқын:** Бала шаққа болашақты  жырлатып,
Шәкірттерге ой түзеткен сымбатты .
Күн нұрындай сәуле құйған көңілге,
Армысыздар , ұстаздарым қымбатты!

**Наурызбек :** Армысыздар әжелер мен аналар
Ұрпағыңыз күнде өзіңнен бата алар.
Ел дәстүрін мәңгі сыйлап оқы деп,
Үйреткен ғой Абай, Ыбырай бабалар

**Сүйіндік:** Армысыздар өр тұлғалы әкелер!
Қыран құстай балапанын мәпелер.
Бүгін міне бастауышпен қоштасады,
Азамат боп , кешегі сәби- еркелер!

Жансерік:Мектеп кеме,білім теңіз.

**Ернар:**Армысың сен , алтын ұя мектебім
Саған айтар жыр- алғысым көп менің
Жүректерге жаққан білім шырағын ,
Мектебіме арналады бұл әнім!

**Ән: «Мектебім»**Ақжарқын: Иә, мектебімізге қандай жыр арнасаң да жарасады. Ендеше сыныптастарымыздың мектепке арнаған жырларын тыңдайық

**Сүйіндік.** Мектебім- білім берер алтын ұям.
Ер жетіп сенде сөзім, артты санам.
Баулыған 4жыл бойы ата- анамдай.
Әрқашан қасиетті атың маған.

 **Ақжарқын:**Мектебім , алтын ұям , нұрың жарық,
Жайнаттың үмітімнің гүлін жарып.
Сүйкімді сенің күміс қоңырауың,
Тұрады құлағымда сыңғыр қағып.

 **Ернар:**Мектеп – үйім , ұстазым менің – ата- анам,
Сенен өсіп, сенен ғана нәр алам.
Саяң ыстық , сен мәуелі бәйтерек.
Тамырланып , сан тарапқа тараған.

 **Жансерік:** Мектеп – кеме , білім – теңіз,
Барар жерге тез жетеміз.
Төрт жыл алған білім нәрін ,
Азық етіп ер жетеміз.
 **Наурызбек:** -Осыдан 4 жыл бұрын , біз 6 жастағы сәби -балалар сөмкемізді зорға көтеріп, мектеп табалдырығын жасқана аттаған едік.

 - Енді міне сауатымызды ашып, білім негізін қалаған бастауыш мектеппен қоштасып, орта буын қатарына қосылғалы тұрмыз.

 - Иә, міне сағымдай өте шыққан 4 жыл ішінде біздің ұстаз- анамыз сауатты, тәрбиелі, өнегелі азамат етіп шығарды.

 **Сүйіндік:** Ендеше бастауыш сыныбымыз туралы неге айтпасқа !

**Ернар:** 4 сыныпты 22 бала бітіргелі отыр

Сыныптың орта жасы- 9 жас

Бойлары -130 см

салмақтары - 30 кг

4 жылда әр бала 15 см-ге өсті

4 кг салмақ қосты.

 сынып оқушылары көңілді,қайырымды

**Сүйіндік:-** 4 жыл бойы білімнің қиын баспалдағын басып,мыңдаған сабақтар оқыды.-ондаған ережелер жатталып,жүздеген есептер мен мыңдаған мысалдар шешілді.- басымызға көптеген ғылыми түсініктер қалыптасып,ал кейбіреуі әлі де сыймай жатыр- үй тапсырмасын орындауға кеткен уақытты есептемегенде мыңдаған сағатымыз партада отырумен өтіпті.

**Наурызбек:**6560 дәптер жазып тастаппыз

- қосымша парақтарды айтсаңшы

**Жансерік:**-шпаргалканы ма.

-- 4 жылда 6600 қоңырау соғылды. 4жыл еңбектендік.

-Ал ол дегеніміз - 2 904 сабақ

**Ақжарқын.** 102 сынып сағаты

- 2 433 шулы, көңілді үзілістер

- тау-тау оқылған кітап беттері

- реніштер мен қуаныштар,қызықты оқиғалар.

**Оқушылар хормен :** Бұған тек әлділер ғана шыдайды.

Ұстаздарға арнау: Бізге білім беріп жағдайымызды жақсартуға жан салып жүрген ұстаздар қаншама десеңізші! Сол ізгі ниетті ардақты жандарға арналған лебізімізді білдіруге рұқсат етіңіздер!

**Е:**Баулыған әрбір өнерді,

Нұрбек ағай өнерлі

Әсем әннің шебері,

Әрбір сөзі мәнерлі.

Қызықтырып ән-күйге,

Бізді үйретіп келеді.

 **А:**Орыс тілін құрметтеп,

Сүйеміз шын жүректен.

Мұғалім анамыздай,

Алия апайға мың алғыс,

Көңілдерге гүл еккен.

**Ж:**Өз аузына қаратқан,

Дауренбек ағайды ұғамыз.

 Денемізді шынықтырып,

 Сәл есейіп шығармыз.

**Н:** Кемшілікті кезінде,

 Кесіп айтар өзіңе.

 Өнеге мол сөзіңде,

 Өсиет көп сөзіңде.

 Көп шәкірттің досындай,

 Күлдан апай осындай.

  **С:**Үйренеміз жалықпай,

Ағылшын тілін шарықтай.

Тіл сындырып,ән айтып,

Шаттанамыз қалықтай,

Индира апай тәлімі

Сәулесін шашқан жарықтай.

**Ән: «Үстазым»**

**Көрініс:** **«Ең қиын сұрақ»**

Баласы: Мама, мен бүгін бүкіл сынып оқушылары жауап бере алмаған сұраққа жауап бердім.

Анасы:Өте жақсы балам, ол қандай сұрақ?

Баласы:Сынып бөлмесінің терезесін кім сындырды деген сұраққа…

Көрініс: «5 сыныпқа бірге барам»
Жансая:Достар менің де сендерге арнар тілегім бар.5 сыныпқа бара жатырсыңдар ,сабақты 2 мен 3-ке оқымаңдар,қастарыңа тек 5 пен 4 ерсін.2 мен 3-тің керегі жоқ
(1,2 мен 3 бейнесіндегі қыздар кіріп келеді )

Қыздар:-бізді неге апармай жатырсыңдар,біз де ереміз
Жансая:-сендер кімсіңдер?
Үшеуі:- мен сұлу да сымбатты баға  «1»-мін.Мынау менің аққу мойын апам  «екі»,ал мынау томпақ әпкем «3»
Бәрі: -біз сендерді ертпейміз
Үшеуі:-неге, біз де барамыз.
Балалар ақылдасады.
Наурызбек:-жақсы бағалар ,біз сендерді ертіп апарамыз,бірақ баға ретінде емес.Сендер үнемі бізбен бірге болатындай етіп жарыстарда иемденетін орындарға айналдырамызАйналғыларың келе ме?
 Үшеуі:Әрине,бірақ ол үшін біздің тапсырмамызды орындаңдар
(1-ден басталатын құс,ән аты.2-ден басталатын қала аты...3 санының көбейту кестесі)
Бағалар орындарға айналады.(І орын,ІІорын,ІІІорын)
 : Қонақ деген ырысың мен мерейің,
Енді аяңдап қонақтарға келейін.
Уақыт бөліп бізге тілек білдірер,
Сөз кезегін қонақтарға берейін.
**Наурызбек:** Біздің жамандығымызды жасырып, жақсылығымызды асырып жүрген біздің ата- анамыз. Қатарымыздың теңі болып , тамағымыз тоқ, көйлегіміздің көк болып жүруі де сол кісілердің арқасы.

**Сүйіндік:**Дүниеге әкелген ,ол да сенің анашың,

Ақ сүт беріп өсірген , ол да сенің анашың.

Тіл алмасаң кешірген , ол да сенің анашың,

Мәпелеген баласын,аман болсын анашым!

  **Ақжарқын:** Кеудемнен сезім селі ақтарылсын,

Болармын күні ертең- ақ мақтанышың.

Білім алып, тер төгем , еңбек етем,

Өзіңнің сеніміңді ақтау үшін!

**Ән: «Анашым»**

**Би: «Вальс»**

Мұғалім: Ал, қазір НАЗАР АУДАРЫҢЫЗДАР! Салтанатты сағатқа кезек келді. Болашақ 5-сынып оқушыларының салтанатты түрде ант беруіне құлақ түрейік құрметті көрермендер!

**Ақжарқын:** Орта буын қатарына қосыла отырып, салтанатты түрде ант етеміз!

 -Тақта алдында бірде-бір сұрақты қалт жібермей, үздік қақпашыдай тұруға;

 -Мұғалімдерді қайнау температурасына дейін жеткізбеуге;

-Жылдам да ширақ болуға, бірақ дәліздегі жылдамдықты 60км/ сағаттан асырмауға;

-Білім теңізінде түбіне дейін сүңги отырып, тек жақсы жүзуге;

-Ұстазымның сеніміне лайық болуға;

**Бәрі:** Ант етеміз! Ант етеміз! Ант етеміз!

**Ұстаз тілегі:**

Өлкеміздің айналыңдар ертеңіне,

Сенімдердің айналыңдар серперіне.

Ұстаздық ақ жүректен мен тілеймін,

Тек сәттілік – шәкірттерім ертеңіңе.

Айналайын жап- жарқын жүздеріңнен,

Аластайтын жаныңды күз көңілден.

Мен сендерге мәңгілік тілекшімін,

Тілек тілеп тұратын іздеріңнен.

 Тәрбие ісінің меңгерушісінің құттықтау сөзі